Uznesenie Súdneho dvora (siedma komora) z 18. septembra 2012 – Omnicare/ÚHVT
(vec C-588/11 P)
„Odvolanie – Ochranná známka Spoločenstva – Prihláška slovného označenia ‚OMNICARE‘ – Námietka – Rozhodnutie odvolacieho senátu, ktorým sa zamieta prihláška – Žaloba – Rozsudok Všeobecného súdu, ktorým sa zamieta táto žaloba – Späťvzatie námietky – Odvolanie – Zastavenie konania“
Ochranná známka Spoločenstva – Opravné prostriedky – Zastavenie konania – Odvolanie podané prihlasovateľom ochrannej známky Spoločenstva proti rozsudku Všeobecného súdu potvrdzujúcemu rozhodnutie
odvolacieho senátu o zamietnutí zápisu – Späťvzatie námietky podanej proti prihláške – Ukončenie sporu (nariadenie Rady č. 40/94, článok 63) (pozri body 11 – 12)
Predmet
Odvolanie podané proti rozsudku Všeobecného súdu (prvá komora) z 9. septembra 2011, Omnicare/ÚHVT – Astellas Pharma (OMNICARE)
(T-290/09), ktorým Všeobecný súd zamietol žalobu o neplatnosť podanú prihlasovateľom slovnej ochrannej známky „OMNICARE“ pre
služby zaradené do triedy 42 proti rozhodnutiu štvrtého odvolacieho senátu Úradu pre harmonizáciu vnútorného trhu (ÚHVT) R 402/2008-4
zo 14. mája 2009, ktorým bolo zrušené rozhodnutie námietkového oddelenia zamietajúce námietku podanú majiteľom národnej ochrannej
známky „OMNICARE“ pre služby zaradené do tried 35, 41 a 42 – Výklad a uplatňovanie článku 8 ods. 1 písm. b) nariadenia č. 207/2009
– Pojem riadne používanie skoršej ochrannej známky – Ochranná známka používaná pre služby poskytované bezplatne
Výrok
1.
Konanie o odvolaní podanom Omnicare, Inc., sa zastavuje.
2.
Omnicare, Inc., je povinná nahradiť trovy konania, ktoré vynaložil Úrad pre harmonizáciu vnútorného trhu (ochranné známky
a vzory) (ÚHVT) v rámci tohto konania, ako aj konania o nariadení predbežného opatrenia.
3.
Omnicare, Inc., a Astellas Pharma GmbH znášajú svoje vlastné trovy konania.